b'\n_START_ARTICLE_\nHay Day\n_START_SECTION_\nPelaaminen\n_START_PARAGRAPH_\nPeliss\xc3\xa4 harjoitetaan maataloutta kasvattamalla viljaa, juureksia, hedelmi\xc3\xa4 ja marjoja. Peliss\xc3\xa4 my\xc3\xb6s rakennetaan erilaisia tuotantolaitteita ja ruoanlaittokoneita joilla voidaan tuottaa monenlaisia tuotteita, kuten j\xc3\xa4\xc3\xa4tel\xc3\xb6\xc3\xa4, kakkuja ja siirappia. Pelaaja voi myyd\xc3\xa4 omalla tilallaan valmistamia tuotteita ja ostaa muiden tuotteita. Peliss\xc3\xa4 voi my\xc3\xb6s ostaa ja ruokkia muun muassa aaseja, hevosia, koiria, kissoja, koiran- ja kissanpentuja, porsaita, lehmi\xc3\xa4, lampaita ja vuohia. Joiltain el\xc3\xa4imilt\xc3\xa4 saa resursseja, kuten esimerkiksi lehm\xc3\xa4lt\xc3\xa4 maitoa ja porsaalta pekonia. Tietyn tason saavutettuaan (10) pelaajat voivat liitty\xc3\xa4 naapurustoon, mik\xc3\xa4 mahdollistaa yhteisen chatin sek\xc3\xa4 viikoittaiset kilpailut (derby) muita naapurustoja vastaan. Naapuruston j\xc3\xa4senet voivat auttaa toisiaan muun muassa lahjoittamalla resursseja.\n_START_SECTION_\nTasot ja tasopisteet\n_START_PARAGRAPH_\nTasoja p\xc3\xa4\xc3\xa4see yl\xc3\xb6sp\xc3\xa4in ker\xc3\xa4\xc3\xa4m\xc3\xa4ll\xc3\xa4 tasopisteita (XP). Peliss\xc3\xa4 saa tasopisteit\xc3\xa4 muun muassa korjaamalla satoa, ker\xc3\xa4\xc3\xa4m\xc3\xa4ll\xc3\xa4 munia kanoilta ja maitoa lehmilt\xc3\xa4. Niit\xc3\xa4 saa my\xc3\xb6s kun tekee kuljetusteht\xc3\xa4vi\xc3\xa4, joissa tietty m\xc3\xa4\xc3\xa4r\xc3\xa4 resursseja, esimerkiksi viisi maitoa, pit\xc3\xa4\xc3\xa4 vied\xc3\xa4 jonnekin. Kuljetuksista saa tasopisteiden lis\xc3\xa4ksi rahaa ja joskus timantteja. Tasopisteit\xc3\xa4 tarvitaan aina tietty m\xc3\xa4\xc3\xa4r\xc3\xa4, jotta voi nousta seuraavalle tasolle._NEWLINE_Tasolla 10 pelaaja voi liitty\xc3\xa4 naapurustoon, mik\xc3\xa4 mahdollistaa yhteisen chatin muiden naapuruston j\xc3\xa4senten kanssa, sek\xc3\xa4 viikoittaisen kilpailun muita naapurustoja vastaan. Naapuruston j\xc3\xa4senet voivat auttaa toisiaan lahjoittamalla esimerkiksi viljaa ja muita tuotteita._NEWLINE_Tasolla 14 pelaajalle avautuu juoksupoika Tom. H\xc3\xa4net voi palkata timanteilla, jolloin Tom etsii parhaat tarjoukset halutusta tuotteesta. Tom kuitenkin lep\xc3\xa4\xc3\xa4 aina kaksi tuntia noudettuaan tuotteen._NEWLINE_Tasolla 33 avautuvat farmiapurit Rose ja Ernest. Rose auttaa el\xc3\xa4imien ja kasvien hoidossa. Ernest taas auttaa meijerin ja sokerimyllyn tuotantot\xc3\xb6iss\xc3\xa4._NEWLINE_Tasolla 34 avautuu mahdollisuus oman kyl\xc3\xa4n perustamiseen. Asiakkaat saapuvat kyl\xc3\xa4\xc3\xa4n junalla. Kyl\xc3\xa4\xc3\xa4n voi rakentaa palveluita kuten elokuvateatterin, kahvilan ja lahjatavarakaupan, joista pelaaja ansaitsee pelin sis\xc3\xa4ist\xc3\xa4 rahaa ja tasopisteit\xc3\xa4. Kyl\xc3\xa4ss\xc3\xa4 saa my\xc3\xb6s kyl\xc3\xa4n omia tasopisteit\xc3\xa4._NEWLINE_Pelin edetess\xc3\xa4 avautuu my\xc3\xb6s mahdollisuus kalastamiseen, kaivoksen louhimiseen sek\xc3\xa4 hunajan, puuvillakankaan, paitojen, mekkojen ja monien muiden tavaroiden tuotantoon.'